REPUBLIKA SLOVENIJA

**MINISTRSTVO ZA INFRASTRUKTURO**

INŠPEKTORAT RS ZA INFRASTRUKTURO

Vožarski pot 12, 1000 Ljubljana T: 01 420 44 88

F: 01 420 44 10

E: gp.irsi@gov.si

[www.ii.gov.si](http://www.ii.gov.si/)



**LETNI NAČRT DELA**

**INŠPEKTORATA RS ZA INFRASTRUKTURO**

**ZA LETO 2025**



Datum : 31.03.2025

Številka: 010-3/2025/1

KAZALO

[1 UVOD 1](#__RefHeading___Toc408775435)

[2 ORGANIZACIJA IN KADRI 2](#__RefHeading___Toc408775436)

2.1 ORGANIZACIJA 2

2.2 KADRI 3

[3 FINANČNI NAČRT 3](#__RefHeading___Toc408775437)

[4 INŠPEKCIJA ZA CESTNI PROMET 5](#__RefHeading___Toc408775439)

[4.1 NADZORI INŠPEKCIJE ZA CESTNI PROMET](#__RefHeading___Toc186_184203604) 6

[4.1.1. Nadzor prevoznikov potnikov in blaga v cestnem prometu](#__RefHeading___Toc408775440) 6

[4.1.2. Nadzor nad spoštovanjem socialne zakonodaje in preverjanje pogojev za izvajanje prevozov na sedežu prevoznikov](#__RefHeading___Toc408775441) 7

[4.1.3. Nadzor delavnic za kontrolo tahografov](#__RefHeading___Toc408775442) 8

[4.1.4. Nadzor prevozov nevarnega blaga](#__RefHeading___Toc408775443) 9

[4.1.5. Nadzor strokovnih organizacij za tehnične preglede vozil, tehničnih služb za homologacijo vozil in registracijski organizacij](#__RefHeading___Toc114_688556516) 9

[4.1.6. Nadzor izvajanja ukrepov pooblaščenih zastopnikov po odpoklicih vozil preko sistema Safety Gate, nadzor skladnosti vozil, njihovih delov in opreme, preizkusi po Uredbi (EU) št. 858/2018 in nadzor označevanja pnevmatik](#__RefHeading___Toc113_485178854) 9

[4.1.7.Nadzor pooblaščenih organizacij za usposabljanje kandidatov za voznike motornih vozil...10](#__RefHeading___Toc408775445) [4.1.8. Nadzor pooblaščenih centrov in programov za pridobivanje temeljne kvalifikacije in rednega usposabljanja voznikov v cestnem prometu………10](#__RefHeading___Toc116_688556516)

[4.2 OSTALO 1](#__RefHeading___Toc408775448)1

[4.2.1. Usmerjeni in sistematični nadzori Inšpekcije za cestni promet 1](#__RefHeading___Toc165_485178854)1

[4.2.2. Mednarodno sodelovanje 1](#__RefHeading___Toc2185_1833381884)2

[5 INŠPEKCIJA ZA CESTE, ŽELEZNIŠKI PROMET, ŽIČNIŠKE NAPRAVE IN SMUČIŠČA 1](#__RefHeading___Toc118_688556516)2

[5.1 INŠPEKCIJA ZA CESTE 1](#__RefHeading___Toc408775454)3

[5.1.1. Vzdrževalna dela na cestah 1](#__RefHeading___Toc408775455)3

[5.1.2. Varstvo javnih cest 1](#__RefHeading___Toc408775456)3

[5.1.3. Predori 1](#__RefHeading___Toc408775457)3

[5.1.4. Cestninjenje 1](#__RefHeading___Toc408775458)4

[5.1.5. Priključki na državne ceste 1](#__RefHeading___Toc120_688556516)4

[5.1.6. Zapore cest 1](#__RefHeading___Toc122_688556516)4

[5.1.7. Oglaševanje ob državni cesti 1](#__RefHeading___Toc124_688556516)5

[5.1.8. Prometna signalizacija, prometna oprema in sistemi za informiranje uporabnikov ob državnih cestah ter naprave in ukrepi za umirjanje prometa 1](#__RefHeading___Toc115_485178854)5

[5.1.9. Zagotavljanje preglednosti na državnih cestah 1](#__RefHeading___Toc117_485178854)6

[5.1.10. Varna uporaba ceste 1](#__RefHeading___Toc119_485178854)6

[5.2 INŠPEKCIJA ZA ŽELEZNIŠKI PROMET 1](#__RefHeading___Toc408775459)6

[5.2.1. Zaščita proge ter križanja proge in ceste 1](#__RefHeading___Toc408775460)7

[5.2.2. Gradnja, nadgradnja, obnove in odstranitev železniških objektov 1](#__RefHeading___Toc408775461)7

[5.2.3. Prometna signalizacija 1](#__RefHeading___Toc408775462)7

[5.2.4. Tirna vozila 1](#__RefHeading___Toc408775463)8

[5.2.5. Pogoji za opravljanje dela strojevodij in drugih oseb, ki opravljajo varnostno kritične naloge (OVKN), ki niso opredeljene tehničnih specifikacijah za interoperabilnost (TSI) 1](#__RefHeading___Toc408775464)8

5.2.6. Notranji red……………………………………………………………………………………… 18

5.2.7. Prevoz nevarnega blaga v železniškem prometu………………………………………………18

5.2.8. Nadzor nad industrijskimi tiri in progami drugih železnic……………………………………...19

[5.3 INŠPEKCIJA ZA ŽIČNIŠKE NAPRAVE IN SMUČIŠČA 1](#__RefHeading___Toc408775465)9

[5.3.1. Žičniške naprave 1](#__RefHeading___Toc408775466)9

[5.3.2. Smučišča 1](#__RefHeading___Toc408775467)9

[5.4 OSTALO](#__RefHeading___Toc4087754481) 21

[5.4.1. Usmerjeni in sistematični nadzori Inšpekcije za ceste, železniški promet, žičniške naprave in smučišča](#__RefHeading___Toc4087754501) 21

[6 SKUPNE AKCIJE Z DRUGIMI DRŽAVNIMI ORGANI 21](#__RefHeading___Toc408775496)

# UVOD

# Inšpektorat RS za infrastrukturo (v nadaljevanju: inšpektorat oziroma IRSI) kot organ v sestavi Ministrstva za infrastrukturo opravlja naloge inšpekcijskega nadzora nad izvajanjem predpisov na področju železniškega prometa, cestnega prometa in prometne infrastrukture za navedeni vrsti prometa ter na področju žičniških naprav in varnosti na smučiščih, naloge inšpekcijskega nadzora nad izvajanjem določb predpisov, ki določajo pravila cestnega prometa in izvajanje prevozov v cestnem prometu, predpisov, ki urejajo spoštovanje socialne zakonodaje in področje napotenih voznikov, predpisov povezanih z delom subjektov, ki usposabljajo kandidate za voznike motornih vozil, izvajajo programe za voznike začetnike in izvajajo programe dodatnih izobraževanj in usposabljanj voznikov, predpisov, ki urejajo pogoje za dajanje motornih in priklopnih vozil na trg, njihovo registracijo in skladnostjo ter udeležbo v cestnem prometu, pogoje za opravljanje nalog tehničnih služb, strokovnih in registracijskih organizacij in predpisov, ki določajo pogoje za prevoz nevarnega blaga v železniškem in cestnem prometu.

Poleg tega inšpektorat s svojimi mnenji in pripombami sodeluje v postopkih priprave normativnih aktov na področjih za katere ima pristojnost nadzora.

# Organiziranje in planiranje dela inšpektorata temelji na programskih ciljih dela Ministrstva za infrastrukturo in dokumentih Evropske unije. Inšpekcijski nadzori se opravljajo z namenom preverjanja spoštovanja zakonskih določb in so usmerjeni predvsem na področja, v okviru katerih se v praksi iz preteklih izkušenj zaznava nespoštovanje predpisov oziroma se zaznavajo težave pri izvajanju le-teh. Posebna pozornost je namenjena področjem, v okviru katerih bi lahko bila, zaradi nespoštovanja predpisov, neposredno ogrožena človeška življenja ali zdravje ljudi ter storjena večja materialna škoda.

# V okviru inšpektorata delujeta dve inšpekciji, ki izvajata nadzor na štirih upravnih področjih. Vsako upravno področje ima svoje posebnosti, kar se odraža v načinu izvajanja nadzora in v načinu ukrepanja posamezne inšpekcije. V skladu s tem ima Inšpektorat za vsako upravno področje določene temeljne naloge in ključne besede. Temeljne naloge so segment nadzora znotraj enega upravnega področja, ki je lahko urejeno z enim ali več zakoni. Ključne besede pa so določene glede na posamezne segmente nadzora znotraj temeljnih nalog, pri čemer je lahko ena ključna beseda skupna več temeljnim nalogam. Inšpektorat vsako leto za posamezno inšpekcijo oziroma upravno področje znotraj inšpekcije v letnem načrtu predvidi število inšpekcijskih pregledov po temeljnih nalogah.

# V rednih inšpekcijskih nadzorih bo inšpektorat po obsegu izvajal tako celovite kot tudi tematske inšpekcijske nadzore. Celoviti nadzori na področju dela posamezne inšpekcije se izvajajo z namenom ugotavljanja celotnega pregleda nad zakonitostjo in strokovnostjo zavezanca. Tematski nadzori se pri zavezancih opravljajo le na določenem delu področja posamezne inšpekcije, ki z vidika uresničevanja posameznega materialnega predpisa predstavlja posebno problematiko ali pa z namenom pridobivanja podatkov o realnem stanju (posnetek stanja) na določenem upravnem področju. V ta namen se vsako leto za posamezno inšpekcijo predvidi število inšpekcijskih pregledov, ki lahko temeljijo na večjem številu predpisov. Glede na način izvedbe bo inšpekcija opravljala tako napovedane kot tudi nenapovedane inšpekcijske preglede. Z namenom preverjanja, ali so zavezanci v odrejenem roku uresničili oziroma izpolnili odrejene upravne inšpekcijske ukrepe za odpravo pomanjkljivosti in nepravilnosti, pa se bodo izvajali tudi kontrolni inšpekcijski pregledi.

# Inšpektorat bo obravnaval prejete prijave, pobude, pritožbe in obvestila fizičnih ali pravnih oseb in v primeru obstoja domnevne kršitve zakonodaje, uvedel izredne inšpekcijske nadzore.

# Inšpektorat bo izvedel različne usmerjene akcije na področjih, kjer so bile v preteklem obdobju ugotovljene večje nepravilnosti in na področjih, kjer na novo nadzor določa sprememba posamezne področne zakonodaje. Glede na področje nadzora se bo inšpektorat aktivno vključeval v skupne akcije različnih inšpektoratov v Republiki Sloveniji in s tem nadaljeval že vzpostavljeno prakso.

# ORGANIZACIJA IN KADRI

## ORGANIZACIJA

Inšpektorat, ki deluje kot organ v sestavi Ministrstva za infrastrukturo vodi in predstavlja glavna inšpektorica. Inšpektorat ima sedež v Ljubljani, Vožarski pot 12.

Za strokovno, učinkovito, racionalno in usklajeno izvrševanje nalog ter za učinkovit notranji nadzor nad opravljanjem nalog na posameznih ožjih delovnih področjih, so v inšpektoratu organizirane naslednje notranje organizacijske enote:

* Inšpekcija za cestni promet
* Inšpekcija za ceste, železniški promet, žičniške naprave in smučišča.

Naloge strokovne pomoči pri upravljanju inšpektorata opravlja zanj na področju kadrovske službe, službe javnih naročil, informatike in deloma finančne službe resorno ministrstvo, naloge na področju zagotavljanja pogojev za delo inšpektorata kot celote, naloge pravne pomoči pri vodenju inšpekcijskih postopkov, postopkov o prekrških in drugih podobnih postopkov ter naloge na področju upravljanja z dokumenti in dokumentarnim gradivom za celoten inšpektorat pa opravljajo zaposleni v inšpektoratu sami.

Naloge na področju zagotavljanja pogojev za delo inšpektorata kot celote so vezane na pridobitev in vzdrževanje oziroma upravljanje z osnovnimi sredstvi (vozila, računalniška in druga oprema, potrebna za nadzor, računalniški programi in urejanje poslovnih prostorov) in na pridobitev drugih sredstev in opreme potrebnih za ustrezno in varno opravljanje delovnih nalog vseh zaposlenih (osebna varovalna oprema, delovna oprema, itd.).

Inšpektorat opravlja delo na 13 lokacijah (na sedežu organa in v pisarnah na 12 različnih lokacijah v Sloveniji), pri čemer je potrebno za nemoteno poslovanje poskrbeti tudi za zagotovitev ustrezne opremljenosti poslovnih prostorov.

Inšpektorat za evidentiranje in vodenje dokumentarnega gradiva za celoten inšpektorat že od leta 2012 uporablja informacijski sistem za podporo delu inšpekcijskih organov (INSPIS). Informacijski sistem se na podlagi evalvacije dopolnjuje in prilagaja potrebam inšpektorata.

Inšpekcija za cestni promet pa poleg tega, za izvajanje inšpekcijskih nadzorov prevozov blaga in potnikov v mednarodnem cestnem prometu na cesti ter za zbiranje podatkov/ugotovitev v inšpekcijskih nadzorih socialne zakonodaje, potrebnih za poročanje Evropski komisiji, uporablja še informacijski sistem inšpekcijskih pregledov (ISIP2).

Za nemoteno delovanje informacijskih sistemov in računalniške opreme, ki je nujna za uspešno izvajanje delovnih nalog inšpektorata skrbi zaposlen na delovnem mestu informatika v Ministrstvu za infrastrukturo ter dva inšpektorja znotraj inšpektorata.

Inšpektorat RS za infrastrukturo opravlja določene naloge na področju finančnega poslovanja sam, finančna služba Ministrstva za infrastrukturo pa vrši vlogo koordinatorja pri pripravi in izvrševanju proračuna, zanj pripravlja in usklajuje načrt razvojnih programov (NRP), opravlja vnose proračuna in zaključnega računa v program APPrA in izvaja tudi ostale naloge na področju finančnega poslovanja.

Finančno poslovanje zajema poleg finančnega načrtovanja (proračun in načrt nabav/investicij), spremljanja in kontrole porabe finančnih sredstev inšpektorata (zbiranje, urejanje in priprava finančne dokumentacije, priprava zaključnega računa), tudi ravnanje s prejetimi računi, izvedbo izplačil, izvedbo predobremenitev in morebitne prerazporeditve sredstev pred izvedbo plačil in pripravo ter spremljanje dnevnega in mesečnega likvidnostnega načrta plačil. V finančno poslovanje sodijo tudi druge naloge, pomembne za nemoteno delovanje inšpektorata, kot je spremljanje pogodbenih obveznosti, obdelava finančnih dokumentov, ter evidentiranje osnovnih sredstev in priprava letnega popisa.

Naloge pravne pomoči in podpore se nanašajo na nudenje pravne pomoči v zvezi z uporabo materialnih ter procesnih predpisov v inšpekcijskih in postopkih o prekrških. V okviru pravne podpore se oblikujejo predlogi in rešitve za sistemsko izvrševanje inšpekcijskih nadzorov v okviru predpisov, za nadziranje katerih je pristojen inšpektorat. Prav tako se pripravljajo interni akti, spremlja se nastajajoča zakonodaja ter se aktivno sodeluje s strokovnimi službami ministrstva in medresorskimi delovnimi skupinami pri pripravi zakonskih in podzakonskih predpisov.

Pri opravljanju del in nalog inšpektorata nastaja veliko dokumentov in dokumentarnega gradiva, za katerega je potrebno v skladu z veljavno zakonodajo zagotoviti učinkovito, zakonito in enotno evidentiranje, hrambo in uničenje.

**2.2 KADRI**

Na dan 01.01.2025 je bilo v inšpektoratu 43 zaposlenih javnih uslužbencev, ki štejejo v kadrovski načrt.

Kadrovska struktura zaposlenih po notranjih organizacijskih enotah na dan 01.01.2025 :

− v uradu inšpektorata je zaposlenih 6 javnih uslužbencev kot sledi;

- glavna inšpektorica,

- inšpektor višji svetnik,

- podsekretarka,

- višja svetovalka

- strokovna sodelavka in

- administratorka,

− v Inšpekciji za cestni promet je zaposlenih 22 javnih uslužbencev kot sledi;

- direktor inšpekcije za cestni promet in

- 21 inšpektorjev za cestni promet,

− v Inšpekciji za ceste, železniški promet, žičniške naprave in smučišča je zaposlenih 15 javnih uslužbencev kot sledi;

- direktorica inšpekcije za ceste, železniški promet, žičniške naprave in smučišča,

- 10 inšpektorjev za ceste,

- 2 inšpektorja za železniški promet ter

- 2 inšpektorja za žičniške naprave in smučišča.

Kadrovski načrt Inšpektorata Republike Slovenije za infrastrukturo v dovoljuje v letu 2025 49 zaposlitev javnih uslužbencev za nedoločen čas.

V letu 2025 bodo do 01.05.2025 po javnih natečajih, pričetih v letu 2024, izvedene naslednje nadomestne zaposlitve oziroma premestitve iz drugih delov javne uprave (ena nadomestna zaposlitev pa bo izvedena kasneje) :

1-v inšpektoratu dne 15.01.2025 nova zaposlitev na delovnem mestu tajnika direktorice V-I (javna objava delovnega mesta je bila dne 11.11.2024),

2- v Inšpekciji za ceste, železniški promet, žičniške naprave in smučišča :

- dne 01.04.2025 zaposlitev na delovnem mestu inšpektor za ceste kot nadomestna zaposlitev zaradi sporazuma o prenehanju pogodbe o zaposlitvi javnega uslužbenca na tem delovnem mestu dne 31.10.2024 (interni natečaj je bil objavljen dne 19.12.2024) in

- dne 01.05.2025 zaposlitev na delovnem mestu inšpektor za železniški promet kot nadomestna zaposlitev zaradi starostne upokojitve javnega uslužbenca na tem delovnem mestu dne 30.12.2024 (javni natečaj je bil objavljen dne 19.11.2024),

3-v Inšpekciji za cestni promet :

-dne 15.02.2025 zaposlitev na delovnem mestu inšpektor za cestni promet kot nadomestne zaposlitev zaradi prenehanja delovnega razmerja zaradi smrti inšpektorice za cestni promet dne 08.07.2024 (javni natečaj je bil objavljen dne 30.08.2024).

# FINANČNI NAČRT

|  |  |  |  |
| --- | --- | --- | --- |
| **Proračunska postavka** | | **Realizacija**  **2024** | **Sprejeti proračun 2025** |
| 130082 | Plače na področju prometa | 2.432.086 | 2.850.000 |
| 130083 | Materialni stroški na področju prometa | 337.565 | 360.000 |
| 290910 | Investicije in investicijsko vzdrževanje državnih organov | 119.636 | 150.000 |
| 153210 | Izvrševanje inšpekcijskih odločb na področju prometa | 7.086 | 50.000 |
| 153211 | Stvarno premoženje – sredstva kupnine od prodaje stvarnega premoženja | 8.401 | 18.300 |
| 153212 | Odškodnine iz naslova zavarovanj | 0 | 1.000 |
| **Skupaj** | | **2.904.774** | **3.429.300** |

**Plače**

Sredstva na proračunski postavki 130082 so namenjena za izplačilo plač zaposlenim na podlagi sprejetih zakonov in pravilnikov, ki urejajo sistem plač v državni upravi, v skladu s sprejeto sistemizacijo delovnih mest v inšpektoratu, s kadrovskim načrtom Ministrstva za infrastrukturo in Inšpektorata RS za infrastrukturo in v skladu s sklepi vlade o izplačevanju delovne uspešnosti in dodatkov.

**Materialni stroški**

Sredstva na proračunski postavki 130083 so namenjena za plačilo stroškov, ki so potrebni za nemoteno delovanje celotnega Inšpektorata RS za infrastrukturo.

V letu 2025 se na proračunski postavki - materialni stroški predvideva poraba za uporabo in vzdrževanje voznega parka, za nabavo osebne varovalne opreme novo zaposlenim in delovne opreme že zaposlenih, za nabavo pisarniškega materiala in galanterije, za plačilo komunikacijskih storitev, za plačilo poštnin, za plačilo stroškov izobraževanja in službenih poti zaposlenih v Republiki Sloveniji in v tujino, za plačilo stroškov tekočega vzdrževanja programske in druge opreme, za plačilo najemnin in licenčnin pri uporabi programske in druge opreme, za stroške dela študentke in za druge operativne odhodke.

**Investicije in investicijsko vzdrževanje državnih organov**

Sredstva na proračunski postavki 290910 so namenjena za nakup osnovnih sredstev (vozil, opreme (pisarniškega pohištva, ostale pisarniške opreme, opreme za hlajenje in ogrevanje ter izvedbo napeljav te opreme), opreme za nadzor prometa, telekomunikacijske opreme in nematerialnega premoženja (licenčne in nelicenčne programske opreme, itd.)) ter za plačilo stroškov za vzdrževanje osnovnih sredstev, ki so potrebna za nemoteno delovanje inšpektorata. Sredstva, predvidena za investicije in investicijsko vzdrževanje v letu 2025, so bila predvidena v okviru dvo-letnega investicijskega projekta z naslovom Investicije in investicijsko vzdrževanje IRSI 2025-2026.

Za vsako posamezno leto se potem pripravi še bolj podroben načrt investicij z dokaj natančnimi zneski posameznih nabav.

V okviru dvo-letnega investicijskega projekta z naslovom Investicije in investicijsko vzdrževanje IRSI 2025-2026 so bila za izvedbo investicij in investicijskega vzdrževanja inšpektorata v letu 2025 predvidena sredstva v višini 150.000 evrov na proračunski postavki 290910-Investicije in investicijsko vzdrževanje in 18.300 evrov na proračunski postavki Stvarno premoženje-sredstva kupnine od prodaje premoženja.

V letu 2025 se tako v inšpektoratu načrtuje nakup štirih novih službenih vozil (terenskega vozila s 4-kolenim pogonom, dveh vozil za prevoz potnikov in tovora, ki bosta naknadno v letu 2026 preurejeni v pisarni za delo na terenu in baterijskega električnega vozila srednjega razreda), ureditev še enega delovnega mesta za inšpektorico za ceste v pisarni na lokaciji v Zagorju (nakup pisarniškega pohištva), preureditev novega vozila za prevoz potnikov in tovora, ki smo ga kupili v letu 2024, v pisarno za delo na terenu (opremi se ga tudi z napravami za ustavljanje vozil v prometu), nakup enega Taho (DTCO) simulatorja kot učnega pripomočka, nakup 10 tiskalnikov, ki bodo zamenjali stare, izrabljene, nakup mobilnih telefonov za zamenjavo starih, izrabljenih, nadgradnjo informacijskega sistema za podporo delu inšpekcijskih organov (INSPIS) tako, da se omogoči povezavo in posledično samodejen prenos podatkov o izvedenih kontrolah tehnične brezhibnosti vozil in socialne zakonodaje iz tega informacijskega sistema v Nacionalni elektronski register (NER), nakup enega licenčnega programa TachoScan Control, ki vključuje programsko opremo z USB ključem in Tacho Reader Combo za novo zaposlenega inšpektorja in po potrebi nakup posameznih izrabljenih delov pohištva (mize, stoli, omarice) za zaposlene.

**Izvrševanje inšpekcijskih odločb**

Sredstva na proračunski postavki 153210 so namenjena za plačilo stroškov, nastalih pri izvrševanju inšpekcijskih odločb in plačilo stroškov, potrebnih za vodenje oziroma nastalih pri vodenju inšpekcijskih postopkov.

**Namenska postavka**

Sredstva na proračunski postavki 153211 in 153212 so namenjena za plačilo namensko določenih stroškov (za nakup stvarnega premoženja in za plačilo zavarovanj).

V letu 2025 se iz proračunske postavke 153211 Stvarno premoženje – sredstva kupnine od prodaje premoženja načrtuje bodisi delno poplačilo stroškov nabave novih vozil, ki jih bodo za različne službene poti uporabljali zaposleni v inšpektoratu, bodisi nakup rabljenega vozila. Neporabljena sredstva se bodo prenesla v proračun za naslednje leto in bodo prav tako namenjena za plačila pri nabavi stvarnega premoženja – novih oziroma rabljenih vozil, na proračunski postavki 153212 pa za plačilo premij iz naslova zavarovanj.

# INŠPEKCIJA ZA CESTNI PROMET

Podlaga za organiziranje in načrtovanje dela Inšpekcije za cestni promet (v nadaljevanju inšpekcije/inšpekcija) temelji na programskih ciljih dela Ministrstva za infrastrukturo za leto 2025 in zakonodajnih aktih EU, v katerih so podana določena izhodišča, cilji in naloge za prihodnja obdobja ter poročila in analize dela inšpekcije v predhodnih obdobjih.

Pristojnosti inšpekcije so določene v zakonodaji in obsegajo nadzor nad licencami za opravljanje prevozov blaga in mednarodnih prevozov potnikov in s tem nad prevozi blaga v cestnem prometu in prevozov potnikov v mednarodnem cestnem prometu, nadzor na področju “socialne zakonodaje”, nadzor delavnic za tahografe in izdajateljev kartic za digitalne tahografe, nadzor prevozov nevarnega blaga, nadzor tehnične brezhibnosti motornih vozil, skladnosti motornih vozil, njihovih delov in opreme, nadzor pooblaščenih strokovnih organizacij za izvajanje tehničnih pregledov motornih vozil, registracijskih organizacij in tehničnih služb za homologacijo vozil, nadzor pooblaščenih organizacij za usposabljanje kandidatov za voznike in voznikov motornih vozil, nadzor pooblaščenih centrov za pridobivanje temeljnih kvalifikacij voznikov in programa rednega usposabljanja voznikov, nadzor napotitev voznikov v čezmejnem izvajanju storitev, idr….

V inšpekciji bo naloge inšpekcijskega nadzora v letu 2025 predvidoma opravljalo 21 inšpektorjev za cestni promet, vključno z direktorjem inšpekcije. Tekom leta bosta na podlagi razpisanih javnih natečajev predvidoma zaposlena še 2 inšpektorja za cestni promet. Zaradi narave dela so inšpektorji teritorialno razporejeni v 11 inšpekcijskih pisarnah na različnih lokacijah po Sloveniji in na sedežu inšpektorata v Ljubljani.

Inšpekcijski nadzor se bo v okviru pristojnosti in nalog izvajal neposredno na terenu ter na sedežih prevoznih podjetij, pošiljateljev in prejemnikov nevarnega blaga (ADR), v pooblaščenih strokovnih organizacijah za tehnične preglede motornih vozil, v pooblaščenih organizacijah za preglede brezhibnosti vozil, ki prevažajo nevarno blago, v registracijskih organizacijah, v tehničnih službah za homologacijo vozil, v pooblaščenih organizacijah za poučevanje in usposabljanje kandidatov za vožnjo in voznikov motornih vozil, v delavnicah za tahografe, v pooblaščenih centrih za usposabljanje po programu temeljnih kvalifikacij in rednih usposabljanj voznikov, v pooblaščenih organizacijah za strokovno usposabljanje voznikov za pridobitev certifikatov za prevoz nevarnega blaga, pri pooblaščenih zastopnikih proizvajalcev vozil in na drugih lokacijah, kjer bo potrebno izvajati nadzore glede na pristojnosti po posamezni zakonodaji.

Inšpekcija je zadolžena za koordiniranje dela nadzornih organov Inšpektorata Republike Slovenije za infrastrukturo, Finančne uprave Republike Slovenije, Policije in Inšpektorata Republike Slovenije za delo (v nadaljevanju IRSI, FURS, Policija in IRSD) in načrtovanje stalnega skupnega nadzora teh organov na terenu po zakonu s področja prevozov v cestnem prometu in zakonu s področja časov voženj, odmorov in počitkov mobilnih delavcev ter zapisovalne opreme v cestnih prevozih in za pripravo poročil o opravljenih nadzorih na navedenih področjih. Inšpekcija aktivno deluje tudi v medresorskih delovnih skupinah za preprečevanje dela in zaposlovanja na črno, za implementacijo Uredbe 2019/1020 o nadzoru trga in skladnosti proizvodov, za izvajanje Zakona o čezmejnem izvajanju storitev (ZČmIS-1) in za izvajanje Resolucije o nacionalnem programu varnosti cestnega prometa za obdobje od 2023 do 2030 (ReNPVCP23-30).

Predstavniki Inšpekcije so aktivni v nekaterih evropskih integracijah oziroma organizacijah s področja cestnega prometa (ELA-European Labour Authority, CORTE-(Confederation of Organisation in Road Transport Enforcement), sodeluje pa se tudi v skupnih programih usposabljanja in nadzora z drugimi evropskimi inšpekcijami, kjer inšpektorji izmenjujejo izkušnje in dobre prakse pri delu. Prav tako se inšpekcija prizadeva za organizacijo skupnih nadzorov in izmenjavo izkušenj s sorodnimi inšpekcijskimi organi sosednjih držav. S hrvaškimi inšpekcijskimi organi že več let uspešno sodeluje in v skupnih nadzorih izmenjuje izkušnje in prenaša dobre prakse, v zadnjem obdobju pa je inšpekcija pričela sodelovanje še z italijanskimi, madžarskimi, nemškimi in avstrijskimi nadzornimi organi.

## NADZORI INŠPEKCIJE ZA CESTNI PROMET

### Nadzor prevozov potnikov in blaga v cestnem prometu

Na področju prevozov blaga v cestnem prometu in prevozov potnikov v mednarodnem cestnem prometu, v okviru svojih pristojnosti, inšpekcija opravlja nadzor nad spoštovanjem določil Zakona o prevozih v cestnem prometu (ZPCP-2, Uradni list RS, št. 6/16 – uradno prečiščeno besedilo, 67/19 , 94/21, 54/22-ZUJPP, 105/22–ZZNŠPP, 18/23–ZDU-10 in 23/24), Zakona o čezmejnem izvajanju storitev (ZČmIS-1, Uradni list RS, št. 40/23), Zakona o preprečevanju dela in zaposlovanja na črno (ZPDZC, Uradni list RS, št. 32/14, 47/15-ZZSTD, 43/19, 121/21-ZJN-3B, 78/23 - ZORR)*,* Uredbe (ES) št. 1071/09, Uredbe (ES) št. 1072/09, Uredbe (ES) št. 1073/09, Sporazuma INTERBUS, Resolucije CEMT in drugih mednarodnih (bilateralnih) sporazumov o cestnih prevozih oseb in blaga. Na področju vseh prevozov potnikov in blaga v notranjem in mednarodnem cestnem prometu pa inšpekcija izvaja še nadzor nad spoštovanjem določil Zakona o delovnem času in obveznih počitkih mobilnih delavcev ter o zapisovalni opremi v cestnih prevozih (ZDCOPMD, Uradni list RS, št. 45/16 – uradno prečiščeno besedilo, 62/16–popr., 92/20–ZPrCP-E in 153/22) in Zakona o motornih vozilih (ZMV-1, Uradni list RS, št. 75/17 in 92/20–ZPrCP-E).

**Cilj:** Ugotoviti in preprečiti nezakonito izvajanje prevozov v cestnem prometu ter vzpostaviti enako konkurenčno okolje za vse izvajalce prevozov v cestnem prometu.

1. **Nadzor prevozov skupine otrok v notranjem cestnem prometu**

Inšpekcijski nadzor bo usmerjen v ciljno (akcijsko) preverjanje izvajanja prevozov šoloobveznih otrok v notranjem cestnem prometu s poudarkom na:

* nadzoru nad časi vožnje, odmori in počitki voznikov ter ravnanjem s tahografi v cestnem prometu in
* ugotavljanju tehnične brezhibnosti motornih vozil za prevoz potnikov v cestnem prometu in
* nadzoru prevozov skupin šoloobveznih otrok v skladu z nacionalnim programom varnosti v cestnem prometu.

**Načrtovano število inšpekcijskih pregledov: 40**

1. **Nadzor mednarodnih prevozov potnikov**

Nadzor prevozov potnikov v mednarodnem cestnem prometu se lahko izvaja samostojno ali v sodelovanju s tujimi nadzornimi organi. Inšpekcijski nadzor bo usmerjen predvsem v preverjanje:

* izpolnjevanja pogojev za opravljanje dejavnosti prevozov potnikov v mednarodnem cestnem prometu (licenca) in zakonitosti izvajanja teh prevozov skladno s predpisanimi dovoljenji,
* izpolnjevanje pogojev za opravljanje prevozov za lastne potrebe ter v okviru navedenega odkrivanja in preprečevanja dela na črno in
* nadzor izvajanja kabotaže.

**Načrtovano število inšpekcijskih pregledov: 80**

1. **Nadzor tehnične brezhibnosti vozil v cestnem prometu**

Nadzor tehnične brezhibnosti vozil v cestnem prometu se večinoma izvaja v koordiniranih nadzorih z drugimi nadzornimi organi (Policija), v skladu z mesečnimi načrti. Mesečno se organizira 3-5 tovrstnih nadzorov na cesti, v katere je vključena večina inšpektorjev za cestni promet. V teh nadzorih bo poudarek na preverjanju:

* tehnične brezhibnosti gospodarskih in drugih motornih vozil, njihovih delov in opreme za udeležbo v cestnem prometu (ZMV-1),
* registracij motornih vozil in uporabe registrskih tablic,
* uporabe predpisane obvezne opreme v vozilih.

**Načrtovano število inšpekcijskih pregledov: 205**

1. **Nadzor nad spoštovanjem socialne zakonodaje v cestnem prometu**

Nadzor prevozov potnikov in blaga na cesti se izvaja pretežno v koordiniranih nadzorih z drugimi sorodnimi nadzornimi organi (Policija, FURS, IRSD), v skladu z mesečnimi načrti. Nadzori se terminsko usklajujejo z mednarodnimi akcijami (npr. Morska deklica, ROADPOL, ELA) in aktivnostmi mednarodnega sodelovanja. Mesečno se tako organizira sodelovanje v 3-5 nadzorih na cesti, v katere se vključi večina inšpektorjev za cestni promet, vsak inšpektor je vključen vsaj enkrat v obdobju dveh mesecev.

V skladu z določili Direktive 2006/22/ES in Uredbe o nadzoru izvajanja predpisov o delovnem času in obveznih počitkih mobilnih delavcev ter o zapisovalni opremi, je potrebno v letu 2025 opraviti pregled 3% od vseh delovnih dni voznikov. Na podlagi podatkov o številu vozil za katera velja Uredba 561/2006/ES in številu delovnih dni voznikov ter delitvijo obveznosti preverjanj med inšpekcijo in druge nadzorne organe (Policijo in FURS), je inšpekcija za cestni promet v letu 2025 dolžna opraviti najmanj 15.000 preverjanj delovnih dni voznikov na cesti.

Inšpekcijski nadzor bo usmerjen predvsem v preverjanje:

* spoštovanja predpisov o časih vožnje, o odmorih in počitkih voznikov, ravnanju s tahografi v cestnem prometu in uporabo predpisanih tahografov,
* odkrivanje manipulacij s pomočjo tahografa, zlorabo voznikovih kartic ali s prirejanjem podatkov,
* izpolnjevanja pogojev za opravljanje dejavnosti prevozov blaga v cestnem prometu (licenca),
* izpolnjevanja pogojev za opravljanje prevozov za lastne potrebe ter v okviru navedenega v odkrivanje in preprečevanje dela na črno,
* zakonitosti izvajanja prevozov blaga v mednarodnem cestnem prometu skladno s predpisanimi dovolilnicami in
* nadzor izvajanja kabotaže.

**Načrtovano število inšpekcijskih pregledov: 525**

1. **Nadzor napotenih voznikov po ZČmIS-1 v cestnem prometu**

Nadzor napotitev voznikov se izvaja v okviru nadzorov v cestnem prometu. V nadzorih se ugotavlja morebitno napotitev voznikov v Republiko Slovenijo iz drugih držav EU ali tretjih držav. Inšpekcijski nadzor bo usmerjen na:

* ugotavljanje elementov napotitve voznika po določilih ZČmIS-1,
* preverjanje posedovanja izjave o napotitvi preko sistema IMI ali neposredno pri vozniku,
* preverjanje posedovanja ostale predpisane dokumentacije po ZČmIS-1 in preverjanje ustreznosti le-te.

**Načrtovano število inšpekcijskih pregledov: 72**

### Nadzor nad spoštovanjem socialne zakonodaje in preverjanje pogojev za izvajanje prevozov na sedežu prevoznikov

Na področju socialne zakonodaje inšpekcija v okviru svojih pristojnosti izvaja nadzor nad izvajanjem ZDCOPMD, Uredbe o nadzoru izvajanja predpisov o delovnem času in obveznih počitkih mobilnih delavcev ter o zapisovalni opremi (Uradni list RS, št. 70/22), Uredbe (ES) št. 561/2006, Uredbe (EU) št. 165/2014, Direktive 2006/22/ES, Direktive 2002/15/ES, Direktive 2009/4/ES, Direktive 2009/5/ES; Odločbe Komisije 93/173/EGS in AETR - Evropskega sporazuma o delu posadk vozil, ki opravljajo mednarodne cestne prevoze.

Po Direktivi 2006/22/ES države članice organizirajo sistem primernih in rednih preverjanj na cesti in v prostorih podjetij, s katerimi vsako leto zajamejo obsežen in reprezentativen delež voznikov, podjetij in vozil, za katere veljajo navedene uredbe.

V skladu z določili direktive in Uredbe o nadzoru izvajanja predpisov o delovnem času in obveznih počitkih mobilnih delavcev ter o zapisovalni opremi, je potrebno v letu 2025 opraviti pregled 3% od vseh delovnih dni voznikov. Na podlagi podatkov o številu vozil za katera velja Uredba 561/06/ES in številu delovnih dni voznikov ter delitvijo obveznosti preverjanj med inšpekcijo in druge nadzorne organe (Policijo in FURS), je inšpekcija za cestni promet v letu 2025 dolžna opraviti najmanj 154.127 preverjanj delovnih dni voznikov na sedežih podjetij.

**Cilj:** Pri navedenih nadzorih bo inšpekcija zasledovala cilje, ki so določeni v 1. členu Uredbe 561/06/ES, to so varnost v cestnem prometu, uskladitev konkurenčnih pogojev za vse izvajalce prevozov in izboljšanje pogojev dela voznikov.

Inšpekcijski nadzor bo na sedežih prevoznih podjetij usmerjen v preverjanje*:*

* spoštovanja predpisov, ki se nanašajo na čase vožnje, na odmore in počitke voznikov, ravnanje s tahografi in uporabo predpisanih tahografov,
* izvajanja nadzorov s strani podjetij, vodenju in hranjenju evidenc o trajanju vožnje, odmorih in počitkih voznikov in
* odkrivanje manipulacij s pomočjo tahografa, zlorabo voznikovih kartic ali s prirejanjem podatkov.

Hkrati bo inšpekcijski nadzor v prevoznih podjetjih usmerjen tudi v preverjanje spoštovanja pogojev za izvajanje prevozov blaga v cestnem prometu in prevozov potnikov v mednarodnem cestnem prometu glede:

* izpolnjevanja pogojev za pridobitev licence za opravljanje prevozov potnikov in blaga, po Uredbi (ES) št. 1071/2009,
* pogojev za opravljanje prevozov (dovoljenja in dovolilnice iz 102. člena ZPCP-2) in
* upoštevanja tridesetdnevnega plačilnega roka (110.a. člen ZPCP-2)

Nadzori se izvedejo ciljno usmerjeno samostojno ali v sklopu inšpekcijskega pregleda, ki je izveden na sedežu podjetja zaradi nadzora po socialni zakonodaji, po ZPCP-2, Zakonu o prevozu nevarnega blaga (ZPNB), itd.

Skladno z Uredbo o sistemu ocenjevanja tveganja se sistem SOT (sistem ocenjevanja tveganja), NER (nacionalni elektronski register) in obvestila tujih nadzornih organov inšpektorji to uporabljajo kot indikativni pripomoček za izbiro subjektov pri katerih je potrebno izvesti nadzor zaradi stanja višjega tveganja.

**Načrtovano število inšpekcijskih pregledov na sedežu podjetij: 345**

### Nadzor delavnic za kontrolo tahografov

Na področju nadzora delavnic za preglede tahografov, v okviru svojih pristojnosti, inšpekcija za cestni promet opravlja nadzor na podlagi ZDCOPMD in Uredbe o nadzoru izvajanja predpisov o delovnem času in obveznih počitkih mobilnih delavcev ter o zapisovalni opremi. Podlaga za nadzor izhaja tudi iz Uredbe (EU) št. 165/2014 o tahografu v cestnem prometu, z vsemi spremembami in dopolnitvami, kakor tudi iz določil Pravilnika o odobritvi in nalogah delavnic za tahografe in naprave za omejevanje hitrosti (Uradni list RS, št. 24/19, 184/20, 163/21, 15/22 in 48/24).

Inšpekcijski nadzor bo usmerjen v*:*

* izredne inšpekcijske preglede po sistemu »kontrole po kontroli« ob uporabi informacijskega sistema TAHOEV in
* preglede digitalnih tahografov v delavnicah po izdanih certifikatih o nezmožnosti prenosa ali izpisa podatkov.

V okviru tematskih inšpekcijskih nadzorov bo nadzor usmerjen predvsem na področje nadzora z naključnim izborom posameznih že izvedenih pregledov tahografov s poudarkom na pregledu ustreznosti postopkov ob uporabi sistema TAHOEV.

**Cilj:** Z nadzori izvedbe postopkov zagotavljati izvedbo ustreznih, zakonsko predpisanih postopkov kontrole tahografov.

**Načrtovano število inšpekcijskih pregledov: 30**

### Nadzor prevozov nevarnega blaga

Na področju prevozov nevarnega blaga inšpekcija za cestni promet v okviru svojih pristojnosti opravlja nadzor nad izvajanjem Zakona o prevozu nevarnega blaga (ZPNB, Uradni list RS, št. 33/2006 – uradno prečiščeno besedilo, 41/09, 97/10 in 56/15) in Evropskega sporazuma o mednarodnem cestnem prevozu nevarnega blaga (ADR), katerega sestavni del sta prilogi A in B ter podzakonskih predpisov.

Inšpekcijski nadzor bo usmerjen predvsem v preverjanje prevoznikov, prejemnikov in pošiljateljev nevarnega blaga ter v zvezi s tem:

* ustreznost priprave blaga in dokumentacije za prevoz,
* delo varnostnih svetovalcev za prevoz nevarnega blaga,
* izpolnjevanja pogojev za voznike vozil z nevarnim blagom in
* izpolnjevanja predpisanih pogojev za vozila za prevoz nevarnega blaga (dosjeji o cisternah).

V okviru tematskih inšpekcijskih nadzorov bo nadzor usmerjen predvsem na delo:

* pooblaščenih organizacij za strokovno izobraževanje voznikov za pridobitev ADR certifikata in
* pooblaščenih organizacij za opravljanje pregledov ustreznosti vozil za prevoz nevarnega blaga in izdajo potrdil (certifikatov),

**Cilj:** Z nadzori izvedbe postopkov zagotavljati izvedbo ustreznih, zakonsko predpisanih postopkov, s ciljem zagotavljanja varnosti prevozov nevarnega blaga v cestnem prometu.

**Načrtovano število inšpekcijskih pregledov: 38**

### Nadzor strokovnih organizacij za tehnične preglede vozil, tehničnih služb za homologacijo vozil in registracijskih organizacij

Na področju nadzora nad motornimi vozili in tehničnimi pregledi motornih vozil inšpekcija za cestni promet, v okviru svojih pristojnosti, izvaja nadzor nad izvajanjem ZMV-1, Direktive 2014/47/EU, Direktive 2014/45/EU in podzakonskih predpisov z navedenih področij.

Inšpekcijski nadzor bo usmerjen predvsem v preverjanje:

* pravilnosti izvajanja postopkov strokovnih organizacij za tehnične preglede vozil, tehničnih služb za homologacijo vozil in registracijskih organizacij na sedežu teh organizacij in tudi na terenu in
* zakonitosti izdajanja potrdil o skladnosti vozil, njihovih delov in opreme, ki jih izdajajo proizvajalci in njihovi pooblaščeni zastopniki.

V okviru tematskih inšpekcijskih nadzorov bo nadzor usmerjen tudi na področje pregledov tehnične brezhibnosti traktorjev na terenu,

**Cilj:** Preverjanje ustreznosti postopkov in zagotavljanja primerljivih ter zakonsko predpisanih postopkov s ciljem zagotavljanja varnosti motornih vozil v cestnem prometu.

**Načrtovano število inšpekcijskih pregledov: 145**

### Nadzor izvajanja ukrepov pooblaščenih zastopnikov po odpoklicih vozil preko sistema Safety Gate, nadzor skladnosti vozil, njihovih delov in opreme, preskusi po Uredbi (EU) št. 2018/858 in nadzor označevanja pnevmatik

Na področju nadzora nad motornimi vozili inšpekcija za cestni promet, v okviru svojih pristojnosti, izvaja nadzor glede:

* izvajanja zakonsko predpisanih ukrepov s strani proizvajalcev motornih vozil oziroma njihovih zastopnikov, v povezavi z odpoklici motornih vozil, delov vozil in obvezne opreme, preko sistema Safety Gate,
* nadzor nad skladnostjo vozil, njihovih delov in opreme,
* odrejanje preskusov vozil in sklopov vozil po Uredbi (EU) 2018/858 in
* nadzor označevanja pnevmatik po Uredbi o izvajanja Uredbe (EU) o označevanju pnevmatik glede na izkoristek goriva in druge parametre (Uradni list RS, št. 97/21) in Uredbi (EU) št. 2020/740.

**Cilj:** Preverjanje ustreznosti postopkov in zagotavljane nadzora nad skladnostjo in varnostjo proizvodov, ki se dajejo v promet ali se uporabljajo ter varstvo potrošnikov.

**Načrtovano število inšpekcijskih pregledov: 565**

### Nadzor pooblaščenih organizacij za usposabljanje kandidatov za voznike motornih vozil

Na področju nadzora pooblaščenih organizacij za usposabljanje voznikov - šol vožnje, inšpekcija za cestni promet opravlja nadzor nad izvajanjem določb Zakona o voznikih (ZVoz-1, Uradni list RS, št. 92/22 – uradno prečiščeno besedilo in 153/22) in podzakonskih predpisov.

Inšpekcijski nadzor bo usmerjen predvsem v preverjanje:

* dela pooblaščenih organizacij za usposabljanje kandidatov za voznike motornih vozil v prostorih šole vožnje in
* dela pooblaščenih organizacij za usposabljanje kandidatov za voznike motornih vozil pri konkretnih usposabljanjih na cesti (dokumentacija, vozilo).

V okviru tematskih inšpekcijskih nadzorov bo nadzor usmerjen predvsem na področje:

* nadzora nad izvajanjem teoretičnega dela usposabljanja za voznike začetnike in
* nadzora nad skladnostjo evidenc in dejanskim izvajanjem programov,

**Cilj:** Z nadzori predvsem v okviru tematskih nadzorov bodo inšpektorji preverjali in ugotavljali ustreznost postopkov predvsem pa zasledovali cilj dejanskega in doslednega izvajanja postopkov usposabljanja kandidatov za voznike.

**Načrtovano število inšpekcijskih pregledov: 110**

### Nadzor pooblaščenih centrov in programov za pridobivanje temeljnih kvalifikacije in rednega usposabljanja voznikov v cestnem prometu

Na področju nadzora nad pogoji pooblaščenih centrov in programov usposabljanja v sistemu pridobivanje temeljnih kvalifikacij voznikov, inšpekcija za cestni promet opravlja nadzor nad izvajanjem določb ZPCP-2 in Pravilnika o temeljnih kvalifikacijah za voznike motornih vozil v cestnem prometu (Uradni list RS, št. 103/10, 63/12, 62/14, 69/19 in 50/22)

Inšpekcijski nadzor v letu 2024 bo usmerjen predvsem v preverjanje:

* izpolnjevanja pogojev pooblaščenih centrov za izvajanje pridobivanja temeljnih kvalifikacij poklicnih voznikov in
* izvajanja rednih usposabljanj v okviru podaljšanja veljavnosti temeljnih kvalifikacij voznikov, na podlagi tretjega odstavka 41. člena ZPCP-2.

V okviru inšpekcijskih nadzorov bo nadzor usmerjen predvsem na področje:

* ugotavljanja dejanskega izvajanja usposabljanj,
* ugotavljanja pogojev za izvajanje usposabljanja in
* skladnosti predpisanih evidenc.

**Cilj:** Z nadzori bodo inšpektorji preverjali in ugotavljali predvsem ustreznost postopkov predvsem pa zasledovali cilj dejanskega izvajanja skladno s predpisanimi pogoji in postopki.

**Načrtovano število inšpekcijskih pregledov: 45**

Tabelarični prikaz inšpekcijskih pregledov v letu 2024 po področjih**:**

|  |  |
| --- | --- |
| **Področje nadzora** | **Število inšpekcijskih pregledov** |
| Nadzor prevozov skupine otrok v notranjem cestnem prometu (šolski prevozi) | 40 |
| Nadzor mednarodnih prevozov potnikov | 80 |
| Nadzor tehnične brezhibnosti vozil v cestnem prometu | 205 |
| Nadzor nad spoštovanjem socialne zakonodaje v cestnem prometu | 525 |
| Nadzor napotenih voznikov po ZČmIS-1 v cestnem prometu | 72 |
| Nadzor nad spoštovanjem socialne zakonodaje in preverjanje pogojev za izvajanje prevozov na sedežu prevoznikov | 345 |
| Nadzor delavnic za kontrolo tahografov | 30 |
| Nadzor prevozov nevarnega blaga | 38 |
| Nadzor strokovnih organizacij za tehnične preglede vozil, tehničnih služb za homologacijo vozil in registracijskih organizacij | 145 |
| Nadzor izvajanja ukrepov pooblaščenih zastopnikov po odpoklicih vozil preko sistema Rapex, nadzor skladnosti vozil, njihovih delov in opreme, preskusi po Uredbi (EU) št. 2018/858 in nadzor označevanja pnevmatik | 565 |
| Nadzor pooblaščenih organizacij za usposabljanje kandidatov za voznike motornih vozil | 110 |
| Nadzor pooblaščenih centrov in programov za redno usposabljanje voznikov v sistemu temeljnih kvalifikacij voznikov | 45 |
| **SKUPNO ŠTEVILO:** | **2200** |

Ocenjuje se, da bo v letu 2025 na podlagi prijav delež izvedenih inšpekcijskih pregledov v Inšpekciji za cestni promet znašal okoli 13%.

## OSTALO

### Usmerjeni in sistematični nadzori Inšpekcije za cestni promet

Na področjih, na katerih so bile s strani inšpekcije za cestni promet v preteklih obdobjih zaznane večje nepravilnosti se v letu 2025 načrtujejo sistematično usmerjeni nadzori.

Na podlagi indicev o domnevnih nepravilnostih je bilo že doslej izvedenih več kompleksnih preiskovalnih inšpekcijskih pregledov, ki po obsegu, težavnosti ugotavljanja in dokazovanja nepravilnosti in trajanju odstopajo od običajnih inšpekcijskih nadzorov. Postopki so usmerjeni v odkrivanje manipulacij in goljufij. V letu 2025 bo inšpekcija nadaljevala z usmerjenimi in sistematičnimi nadzori na področjih:

* postopkov strokovnih organizacij za tehnične preglede motornih vozil po ZMV-1,
* evidentiranja časa voženj, odmorov in počitkov voznikov ter predpisane hrambe podatkov pri prevoznih podjetjih in na cesti po ZDCOPMD in
* ugotavljanja doslednega izpolnjevanja pogojev za izdajo licence (podjetja nabiralniki).

Izvajanje teh inšpekcijskih nadzorov je že vključeno v posamezna področja v točki 4.1 tega načrta.

### Mednarodno sodelovanje

Inšpekcija za cestni promet preko Ministrstva za infrastrukturo sodeluje z organizacijo CORTE (Confederation of Organisation in Road Transport Enforcement), v katero so združeni nadzorni in upravni organi držav članic Evropske Skupnosti. V zadnjem obdobju Inšpekcija redno sodeluje tudi z evropskih organom za delo oziroma organizacijo ELA (European Labour Authority).

Pomemben je prispevek teh organizacij glede obravnave skupne strokovne problematike, zakonodaje in predvsem na področju usposabljanja nadzornih organov. Inšpekcija za cestni promet se bo tudi v letu 2025 po zmožnostih udeleževala skupnih nadzorov, usposabljanj, sestankov in izvedla predpisane aktivnosti skupnih mednarodnih nadzorov. V letu 2025 je tako v koordinaciji organizacije ELA predvidena udeležba inšpektorjev v skupnih nadzorih v Italiji in Avstriji. V jesenskem času 2025 bo inšpekcija v sodelovanju z organizacijo ELA organizirala skupen poostren nadzor prevozov potnikov v mednarodnem cestnem prometu na območju Štajerske, v katerem bodo sodelovali nadzorni organi naše države (Policija, FURS, IRSD) in kot opazovalci predvidoma nadzorni organi iz Madžarske in Hrvaške. V teh nadzorih bo poudarek predvsem na preverjanju izpolnjevanja pogojev za opravljanje mednarodnih prevozov potnikov, na preverjanju spoštovanja časov voženj, odmorov in počitkov voznikov, ravnanja s tahografi, na odkrivanju zlorab s tahografi in zlorab pravilnega delovanja Ad Blue naprave, v povezavi z emisijami izpušnih plinov in na preverjanju izpolnjevanja pogojev napotenih voznikov.

V okviru predpisanega bilateralnega sodelovanja in izvedbi skupnih nadzorov po Uredbi (ES) št. 1072/2009 in Direktivi 2006//22/ES, bodo v skladu z zmožnostmi izvedeni skupni nadzori z nadzornimi organi sosednjih držav (Hrvaška). K tem nadzorov bodo predvidoma povabljeni tudi ostali nadzorni organi (Policija, FURS, IRSD). V tovrstnih nadzorih se izvajajo usklajena cestna preverjanja kabotaže in voznikov ter vozil, ki spadajo na področje uporabe Uredbe (ES) št. 561/2006 in Uredbe (EU) št. 165/2014.

# INŠPEKCIJA ZA CESTE, ŽELEZNIŠKI PROMET, ŽIČNIŠKE NAPRAVE IN SMUČIŠČA

Inšpekcija za ceste, železniški promet, žičniške naprave in smučišča opravlja inšpekcijski nadzor nad izvrševanjem zakonov in podzakonskih aktov, sprejetih na njihovi podlagi ter predpisov EU, s področja državnih cest, železniškega prometa, žičniških naprav in smučišč.

V Inšpekciji za ceste, železniški promet, žičniške naprave in smučišča bo naloge inšpekcijskega nadzora v letu 2025 opravljalo 17 inšpektorjev, vključno z direktorico inšpekcije, od tega 10 inšpektorjev za ceste (vključno z direktorico inšpekcije), ki se jim tekom leta pridružita še 2 inšpektorja, 2 inšpektorja za železniški promet, ki se jima tekom leta pridruži še 1 inšpektor, in 2 inšpektorja za žičniške naprave in smučišča. Inšpektorji so teritorialno razporejeni, v 9 inšpekcijskih pisarnah na različnih lokacijah po Sloveniji in na sedežu inšpektorata v Ljubljani.

## INŠPEKCIJA ZA CESTE

Inšpektorji za ceste izvajajo inšpekcijski nadzor na področju državne cestne infrastrukture, ki je prvenstveno usmerjen v nadzor nad izvrševanjem določb Zakona o cestah (ZCes-2, Uradni list RS, št. [132/22](http://www.uradni-list.si/1/objava.jsp?sop=2022-01-3113), [140/22](http://www.uradni-list.si/1/objava.jsp?sop=2022-01-3442) – ZSDH-1A, [29/23](http://www.uradni-list.si/1/objava.jsp?sop=2023-01-0618), 78/23 - ZUNPEOVE ) in na njegovi podlagi izdanih predpisov, ki urejajo gradnjo, vzdrževanje, upravljanje, varstvo državnih cest in prometa na njih ter varnostne zahteve za predore. Skladno z veljavno zakonodajo inšpektorji za ceste nadzirajo namene ter načine in pogoje uporabe državnih cest, redno vzdrževanje, vzdrževalna dela in vzdrževalna dela v javno korist, postavitev in vzdrževanje prometne signalizacije in prometne opreme, postavitev in vzdrževanje zapore ceste, pogoje za gradnjo objektov v območju cest, gradnjo in vzdrževanje priključkov, zagotavljanje preglednosti ter nadzor izpolnjevanja pogojev za izvajanje posegov v varovalnem pasu državnih cest. V minimalnem obsegu inšpektorji za ceste kot prekrškovni organ izvajajo nadzor izvrševanja Zakona o cestninjenju (ZCestn-1, Uradni list RS, št. 102/24) in nekaterih podzakonskih aktov, ki urejajo obveznost plačevanja cestnine, način določitve višine cestnine in način cestninjenja za uporabo cestninskih cest ter cestninskih objektov.

### Vzdrževalna dela na cestah

Vzdrževanje državnih cest je ključnega pomena za zagotavljanje varnosti in nemotenega poteka prometa, zato predstavlja enega izmed pomembnejših segmentov. Vzdrževanje ceste se začne takoj po predaji ceste ali njenega posameznega dela v promet, opravlja se takrat, ko so za to najprimernejše vremenske, prometne in druge razmere. Vzdrževanje ustreznega stanja avtomobilskih cest v Sloveniji je sorazmerno dobro, ugotavlja se tudi izboljšano stanje na ostalih državnih cestah, v smislu zagotavljanja ustrezne varnosti, kar je posledica povečanega vlaganja v vzdrževalna dela in v vzdrževalna dela v javno korist ter predaje teh odsekov cest v uporabo. Redno vzdrževanje namreč zagotavlja, da ceste ostanejo v dobrem stanju, kar zmanjša nevarnost nesreč, zagotavlja prevoznost v vseh letnih časih, podaljšuje njihovo življenjsko dobo ter ustvarja ugodne pogoje za promet. Vse to pomeni, da se vzdrževanje državnih cest ne izvaja le kot naloga za zagotavljanje udobja, temveč kot naloga za varovanje življenja, premoženja in za trajnostno uporabo infrastrukture.

**Obseg nadzora:** Pri opravljanju nadzora nad vzdrževanjem državnih cest se nadzira ali se vzdrževalna dela ali vzdrževalna dela v javno korist izvajajo v skladu s pogoji , ki jih določajo predpisi, ki urejajo ceste in ali so izpolnjeni pogoji za izročitev ceste v uporabo po tem zakonu.

**Cilji:** Zagotoviti ustrezno stanje vseh državnih cest in posledično predvsem varno odvijanje cestnega prometa za vse udeležence v cestnem prometu na državnih cestah ter s tem prispevati k varovanju življenja, premoženja in trajnostne uporabe infrastrukture.

**Načrtovano število inšpekcijskih pregledov: 60**

### Varstvo državnih cest

Na javnih cestah, na zemljiščih in objektih ob javnih cestah je prepovedano izvajati ali opustiti kakršna koli dela, ki bi lahko škodovala javni cesti ali ogrožala, ovirala ali zmanjšala varnost prometa na njih.

**Obseg nadzora:** Nadzor nad varstvom državnih cest in prometa na njih zajema preverjanje izvajanja predpisanih ukrepov za varstvo državnih cest in prometa na njih pri:

* gradnji in rekonstrukciji objektov in naprav v varovalnem pasu državnih cest,
* napeljevanju nadzemnih in podzemnih vodov ter naprav v območju državnih cest in njihovega varovalnega pasu,
* prekopavanju, spodkopavanju in drugih delih na državnih cestah,
* opravljanju del na zemljiščih ali objektih ob državnih cestah,
* trajnem ali začasnem oviranju državnih cest ali njihovega dela z različnimi ovirami,
* izvajanju ali opustitvi kakršnihkoli del na državnih cestah in na zemljiščih ali objektih ob državnih cestah,
* izvajanju del zunaj varovalnega pasu ceste, ki bi lahko povzročila nestabilnost cestnega telesa ali kakor koli drugače ogrozila varnost prometa na cesti.

**Cilji:** Zagotoviti ustrezno varstvo in varno uporabo državnih cest pred nedovoljenimi posegi v cesto in s tem prispevati k varnemu odvijanju cestnega prometa.

**Načrtovano število inšpekcijskih pregledov: 200**

### Predori

V letu 2025 ni predvidenih periodičnih inšpekcijskih nadzorov predorov daljših od 500 metrov po določilih Uredbe (EU) št. 1315/2013 Evropskega parlamenta in Sveta dne 11. december 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (UL L št. 348 iz dne 20.12.2013, st 1), saj so bili zadnji opravljeni v letu 2021. Naslednja periodika oz. obdobni nadzor skladnosti predorov v vseevropskem cestnem omrežju na območju RS z zahtevami Uredbe (EU) št. 1315/2013 se skladno z ZCes-2 predvidi v periodiki pet let, torej v letu 2026, ko bodo inšpektorji s predstavnikom upravitelja predora opravili ustrezne nadzore predorov.

**Obseg nadzora:** Z inšpekcijskimi pregledi se preverjajo konstrukcijske značilnosti predorov, oprema predorov, predvsem pa vzdrževanje samih predorov kot tudi pripadajočega vozišča v predoru (vzdrževane, obnavljanje, čiščenje, barvanje, osvetljevanje, signalizacija, prezračevanje,..…).

**Cilji:** Zagotoviti varno odvijanje cestnega prometa skozi predore.

**Načrtovano število inšpekcijskih pregledov: 0**

### Cestninjenje

Nadzor nad cestninjenjem v Republiki Sloveniji ureja Zakon o cestninjenju (ZCestn-1, Uradni list RS, št. 102/24 – ZCestn-1), ki predpisuje obveznost plačevanja cestnine po prevoženi razdalji ali glede na določen čas uporabe cestninskih cest in cestninskih cestnih objektov na njih, prevoze, za katere se ta cestnina ne plačuje, cestninske razrede vozil, način določitve višine cestnine, način cestninjenja in vprašanja interoperabilnosti cestninjenja v prostem prometnem toku in nadzor nad plačevanjem cestnine.

**Obseg nadzora:** Na podlagi določil ZCestn-1 je inšpektorat, pristojen za državne ceste, prekrškovni organ za kršitve, ki se nanašajo na:

* sprejem in objavo cenika cestnin z prevoženo razdaljo,
* zaračunavanja cestnine v nasprotju s cenikom,
* sprejem in objavo splošnega akta o cestninjenju,
* soglasje vlade RS k ceniku in splošnemu aktu o cestninjenju pred njegovo objavo,
* naloge upravljavca cestninskih cest v zvezi z elektronskim cestninjenjem.

**Cilji:** Zagotoviti dosledno izvajanje določenih nalog upravljavca cestninskih cest.

**Načrtovano število inšpekcijskih pregledov: /**

OPOMBA: Nadzor cestninjenja se predvidi v primeru, ko se na novo sprejema splošni akt o cestninjenju in na pobudo oz. prijavo.

### Priključki na državne ceste

Z inšpekcijskimi nadzori se preverja ali se priključki na državne ceste gradijo, rekonstruirajo in ali so zgrajeni ter vzdrževani skladno s predpisi, ki urejajo javne ceste. Število prejetih prijav opozarja na porast nepravilnosti na omenjenim področju nadzora, saj se priključke pogosto obravnava v povezavi z nadzorom preglednosti zaradi visoke vegetacije ali drugih objektov v območju preglednosti.

**Obseg nadzora:** Nadzor nad priključki na državne ceste zajema preverjanje izvajanja predpisanih ukrepov in pogojev za varstvo državnih cest in prometa na njih pri:

* gradnji, rekonstrukciji in vzdrževanju različnih priključkov občinskih kategoriziranih, nekategoriziranih in individualnih dovoznih cest ter dostopov do objektov ter zemljišč, na državne ceste.

**Cilji:** Zagotoviti ustrezno varstvo in varno uporabo priključkov na državni cesti.

**Načrtovano število inšpekcijskih pregledov: 65**

### Zapore cest

Dela na državni cesti ali ob njej, ki vplivajo na varnost prometa na tej cesti in jo je potrebno zaradi tega delno ali popolno zapreti za promet, se lahko opravljajo le z dovoljenjem za zaporo ceste. Dovoljenje za zaporo ceste je potrebno pridobiti tudi za športne in druge prireditve na glavnih in regionalnih cestah, medtem ko take prireditve na avtocestah in hitrih cestah, kjer bi jih bilo potrebno popolnoma zapreti za promet niso dovoljene.

**Obseg nadzora:** Pri nadzoru nad zaporami cest se preverja:

* obveščanje upravljavca državne ceste, prometno-informacijskega centra, policije, pristojnega občinskega redarstva in pristojne inšpekcije za ceste o prvi postavitvi zapore in o preusmeritvi prometa ter o vsaki spremembi zapore,
* zakonitost postavitve zapore za ceste s pridobitvijo dovoljenja (čas, kraj, faza,...),
* skladnost postavitve začasne prometne signalizacije in prometne opreme z načrtom zapore ceste,
* vzdrževanje in dopolnitev zapore za ceste,
* odstranitev zapore za ceste.

**Cilji:** Zagotoviti varno vzpostavitev zapor cest in varno odvijanje cestnega prometa zaradi zapor državnih cest.

**Načrtovano število inšpekcijskih pregledov: 100**

### Oglaševanje ob državni cesti

Postavljanje objektov za oglaševanje v območju državne ceste zunaj naselja je praviloma prepovedano, vendar se postavitev tovrstnih objektov, ki so opredeljeni kot enostavni objekti dovoljuje, če ima objekt za oglaševanje funkcijo usmerjanja in se namešča tik ob ali na stavbi gospodarskega subjekta, ki ima sedež v tej stavbi, in je ta v varovalnem pasu državne ceste z neposrednim cestnim priključkom na to cesto, ali kot reklamni steber (npr. totem, pilon) v območju kompleksa gospodarskega subjekta, na katerem je lahko le logotip gospodarskega subjekta in druge nujne informacije (npr. cene derivatov na postajah za oskrbo vozil z gorivi, delovni čas postaje oziroma drugega gospodarskega subjekta). V naselju se objekti za oglaševanje ob državnih cestah lahko postavljajo in uporabljajo izven preglednega polja in pregledne berme ceste, preglednostnega prostora prehoda ceste čez železniško progo v isti ravnini in izven območja vzdolž vozišča ceste, predpisanega za postavitev prometne signalizacije in prometne opreme. Postavljanje in uporaba elektronskih prikazovalnikov v območju državne ceste je prepovedano. Svetlobne vitrine z neto oglasno površino do vključno 2.10 m2, če gre za enostransko oglaševanje, ali 4.20 m 2, če gre za obojestransko oglaševanje, in osvetljene z notranje strani v skladu z zakonom, ki ureja varstvo okolja, se lahko ob državnih cestah v naselju postavljajo in uporabljajo zunaj vozišča državne ceste. Z veljavno zakonodajo ZCes-2 so morale pravne ali fizične osebe, ki so lastniki ali imetniki pravice uporabe objektov za oglaševanje, katerih postavitev oziroma uporaba je v območju državne ceste prepovedana v skladu z 89. členom, le-te odstraniti najpozneje v enem letu, torej do konca meseca oktobra 2023. V letu 2025 se zato načrtuje usmerjen nadzor v zvezi z oglaševanjem ob državni cesti.

**Obseg nadzora:** Inšpekcijski nadzor nad oglaševanjem ob državnih cestah se v veliki večini izvaja na podlagi prejetih prijav in pobud občanov/občin, različnih civilnih združenj, vzdrževalcev, koncesionarjev in upravljavcev državnih cest in je usmerjen v nadzor postavljanja in uporabe objektov za oglaševanje v varovalnem pasu državnih cest. Prav tako je nadzor usmerjen v preverjanje izpolnjevanja pogojev iz izdanih soglasij in dovoljenj za postavitev teh objektov, izdanih s strani upravljavca ceste.

**Cilji:** Zagotoviti varno uporabo državnih cest pred nedovoljenimi posegi z oglaševanjem v varovalnem pasu državne ceste ter s tem prispevati k varnemu in nemotenemu odvijanju cestnega prometa.

**Načrtovano število inšpekcijskih pregledov: 230**

### Prometna signalizacija, prometna oprema in sistemi za informiranje uporabnikov ob državnih cestah ter naprave in ukrepi za umirjanje prometa

Prometna signalizacija, prometna oprema in naprave na javnih cestah morajo biti postavljeni in označeni skladno s predpisi, ki urejajo ceste in tako, da so dobro vidni udeležencem cestnega prometa in postavljeni tako, da jih avtomatizirani sistemi za pomoč voznikom lahko zaznajo. Biti mora vzdrževana in ob vsakem uničenju, poškodovanju ali odstranitvi zamenjana, nadomeščena ali ponovno označena. Ceste, ki se uporabljajo za javni cestni promet, morajo biti opremljene s predpisano prometno signalizacijo in prometno opremo, ki udeležence cestnega prometa opozarja na nevarnosti na cesti ali delu ceste, jim naznanja omejitve, prepovedi in obveznosti, jim daje potrebna obvestila za varen in neoviran promet ter jih vodi v prometu. O postavitvi, zamenjavi ali odstranitvi prometne signalizacije in prometne opreme na državnih cestah odloča upravljavec državne ceste, torej direkcija. Prometna signalizacija, prometna oprema in naprave morajo ustrezati prometni ureditvi in prometno tehničnim ter prometno varnostnim razmeram na cesti oziroma delu ceste. Naprave za umirjanje prometa so fizične, svetlobne ali druge naprave in ovire, s katerimi se udeležencem v cestnem prometu onemogoči vožnjo s hitrostjo, višjo od predpisane s prometnim pravilom ali odrejene s prometnim znakom, ali se jih opozori na prisotnost ranljivih udeležencev v prometu. Ukrepi za umirjanje so tehnične rešitve na cesti, ki s svojim oblikovanjem umirjajo promet, lahko se postavijo oz. izvedejo na cestah, ob katerih potekajo šolske poti, in na delih cest v naselju, ki potekajo pred vzgojno-varstvenimi in izobraževalnimi ustanovami ter drugimi ustanovami s specifično populacijsko kulturo, mimo katerih z rešitvami in ukrepi v skladu s predpisi, ki urejajo projektiranje cest, ni mogoče zagotoviti želenje hitrosti vozil.

**Obseg nadzora:** Nadzor nad opremljenostjo, ustrezno postavitvijo, vzdrževanjem in vidnostjo prometne signalizacije, prometne opreme in sistema za informiranje uporabnikov ob državnih cestah ter naprav in ukrepov za umirjanje prometa.. Nadzor na odsekih državnih cest, kjer se zaradi specifične populacijske strukture udeležencev v cestnem prometu zahtevajo ukrepi za umirjanje prometa.

**Cilji:** Zagotoviti ustrezno opremljenost državnih cest s prometno signalizacijo, prometno opremo in napravami. Poleg tega se z ustrezno signalizacijo in opremo zagotavlja primerna hitrost vožnje voznikov cestnih vozil in s tem prispeva k bolj varnemu odvijanju cestnega prometa.

**Načrtovano število inšpekcijskih pregledov: 110**

### Zagotavljanje preglednosti na državnih cestah

Z inšpekcijskimi nadzori se preverja, ali je v zadostni meri zagotovljeno polje preglednosti skladno s predpisi, ki urejajo javne ceste, ali ne. Zaznava se porast prijav oziroma pobud za nadzor preglednosti na notranji strani krivin (berme), v bližini križišč, krožišč ter priključkov, tako občinskih kategoriziranih kot nekategoriziranih in individualnih priključkov. Porast prijav preglednosti se pojavi v spomladnem času in traja vse do jeseni, kar je posledica rasti vegetacije oziroma njenega neustreznega vzdrževanja.

**Obseg nadzora:** Nadzor nad zagotavljanjem preglednosti na državnih cestah zajema preverjanje izvajanja predpisanih ukrepov in pogojev za varstvo državnih cest in prometa na njih pri zagotavljanju preglednosti na notranji strani cestnih krivin, v bližini križišč in priključkov ter na drugih delih državnih cest.

**Cilji:** Zagotoviti ustrezno polje preglednosti na vseh elementih državnih cest.

**Načrtovano število inšpekcijskih pregledov: 120**

### Varna uporaba ceste

Za zagotavljanje varne uporabe cest je pomembno izvajanje rednega vzdrževanja le-teh, ki obsega dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega zemljišča ter vzpostavitev prevoznosti javnih cest ob naravnih in drugih nesrečah.

**Obseg nadzora:** Inšpekcijski nadzor nad varno uporabo ceste zajema področje rednih vzdrževalnih del na cestah, z namenom preprečitve neposredne nevarnosti za udeležence v cestnem prometu na

državnih cestah in preprečitve materialne škode.

**Cilji:** Zagotoviti varno uporabo ceste, da se odvrne nevarnost za udeležence v cestnem prometu in prepreči škoda na cestah.

**Načrtovano število inšpekcijskih pregledov: 15**

**Načrtovano število vseh pregledov na področju cest je 900.**

## INŠPEKCIJA ZA ŽELEZNIŠKI PROMET

Na področju železniškega prometa IRSI opravlja nadzor nad izvajanjem določb Zakona o varnosti v železniškem prometu (ZVZelP-1, Uradni list RS, št. 30/18 in 54/21), Zakona o železniškem prometu (ZZelP, Uradni list RS, št. 99/15 – uradno prečiščeno besedilo, 30/18, 82/21, 54/22 – ZUJPP in 18/23 – ZDU-1O), Zakona o prevozu nevarnega blaga (ZPNB, Uradni list RS, št. 33/06 – prečiščeno besedilo, 41/09, 97/10 in 56/15) in podzakonskih predpisov, izdanih na njihovi podlagi ter nad področnimi predpisi EU (Uredbe, Direktive, Tehnične specifikacije za interoperabilnost).

Inšpektorji za železniški promet bodo inšpekcijski nadzor izvajali predvsem pri upravljavcu železniške infrastrukture SŽ – Infrastruktura d.o.o., pri prevoznikih SŽ – Potniški promet d.o.o., SŽ – Tovorni promet d.o.o., Adrii Transport d.o.o., Luka Koper d. d., Rail Cargo Carrier d.o.o., RTS Rail Transport Service GmbH in na industrijskih tirih ter progah drugih železnic v Republiki Sloveniji.

Ključne naloge inšpekcijskega nadzora železniškega prometa so:

* zaščita proge (progovni in varovalni progovni pas),
* izvajanje gradenj, nadgradenj, obnov in odstranitev železniških objektov,
* prometna signalizacija,
* tirna vozila,
* pogoji za opravljanje dela strojevodij in oseb, ki opravljajo varnostno kritične naloge (v nadaljevanju OVKN), ki niso opredeljene v tehničnih specifikacijah interoperabilnosti (v nadaljevanju TSI)
* notranji red,
* prevoz nevarnega blaga v železniškem prometu,
* nadzor nad industrijskimi tiri in progami drugih železnic.

### Zaščita proge ter križanja proge in ceste

**Obseg nadzora:** Inšpekcijski nadzor zaščite proge ter križanja proge in ceste zajema predvsem

preverjanje:

* posegov v varovalnem železniškem, progovnem in varovalnem progovnem pasu,
* zagotavljanje varnostnih elementov med cesto in progo,
* izpolnjevanje pogojev izven nivojskega križanja,
* kriteriji in pogoji za postavitev novih nivojskih prehodov,
* zagotavljanja varnosti na različnih križanjih železniških prog in cest ter zagotavljanja ustrezne preglednosti,
* pridobivanje soglasij za izredne prevoze čez nivojske prehode in označitev svetle višine.

**Cilji:** z načrtovanim številom nadzorov vzpostaviti varnejša in pregledna križanja železniške proge in ceste, progovne pasove in varovalni progovni pas. S povečanjem preglednosti se zmanjša število konfliktnih in nepreglednih točk, kar pripomore k zmanjšanju števila nesreč.

**Načrtovano število inšpekcijskih pregledov: 50**

### Gradnja, nadgradnja, obnove in odstranitev železniških objektov

**Obseg nadzora:** Inšpekcijski nadzor zajema predvsem preverjanje:

* gradnje, nadgradnje, obnove in odstranitve železniške infrastrukture (tiri, kretnice, gradbeni objekti),
* gradnje, nadgradnje, obnove in odstranitve infrastrukture na železniških postajah (peroni, območja dostopa),
* pogojev in izvajanje varnega izvajanja del pod prometom,
* pridobivanja dovoljenj za začetek obratovanja stabilnih naprav.

**Cilji:** S pravočasnim nadzorom zagotoviti ustreznost, skladnost z izdanimi načrti in zakonito gradnjo že v fazi izvedbe gradnje, novogradnje in obnove. Hkrati se opravlja nadzor izvajanja del pod prometom z namenom zmanjšanja števila delovnih nesreč na deloviščih ob železniški progi.

**Načrtovano število inšpekcijskih pregledov: 40**

### Prometna signalizacija

**Obseg nadzora:** Inšpekcijski nadzor zajema predvsem preverjanje:

* ustreznost signalizacije ob progi,
* ustreznost signalizacije na vozilu.

**Cilji:** Z nadzorom postavljene signalizacije, osvetlitve, oblike in barve se zagotovi ustrezna in pravočasna zaznava signalizacije in tako poveča reakcijski čas voznika/strojevodje, kar prispeva k pravočasnemu ukrepanju in zmanjšanju ali celo preprečitvi konfliktnih primerov.

**Načrtovano število inšpekcijskih pregledov: 30**

### Tirna vozila

**Obseg nadzora:** Inšpekcijski nadzor zajema predvsem preverjanje:

* ustrezno uvrščanje tirnih vozil v vlak pred začetkom uporabe tirnega vozila s strani prevoznika.

**Cilji:** Nadzor ustreznega preverjanja tirnih vozil pred začetkom uporabe z ustreznim uvrščanjem v vlak pripomore k segmentu varnosti tirnih vozil, ki jih prevoznik uporablja na območju RS.

**Načrtovano število inšpekcijskih pregledov: 5**

### Pogoji za opravljanje dela strojevodij in drugih oseb, ki opravljajo varnostno kritične naloge (OVKN), ki niso opredeljene v tehnične specifikacije za interoperabilnost (TSI)

**Obseg nadzora:** Inšpekcijski nadzor zajema predvsem preverjanje:

* obstoj spričevala ter izpolnjevanje pogojev glede psihofizične sposobnosti na delovnem mestu in upoštevanja predpisov o delovnem času, času vožnje in počitkih strojevodij,
* izpolnjevanje pogojev glede psihofizične sposobnosti na delovnem mestu in upoštevanje

predpisov o delovnem času, času vožnje in počitkih OVKN, ki niso opredeljene v TSI.

**Cilji:** Z nadzori delovnega časa, časa voženj in počitkov ter nadzorom nad ustreznostjo dovoljenj za

strojevodje, vključno z veljavnostjo spričeval zmanjšati število nesreč, ki so posledica preutrujenosti,

neustreznega znanja ali drugih negativnih vplivov.

**Načrtovano število inšpekcijskih pregledov: 80**

### Notranji red

**Obseg nadzora:** Inšpekcijski nadzor zajema predvsem preverjanje:

* izvajanja in spoštovanja notranjega reda v železniškem prometu,
* spoštovanja prepovedi drugih oseb za zagotavljanje varnosti železniškega prometa,
* spoštovanje omejitev dostopa in gibanja na železniškem območju.

**Cilji:** Z inšpekcijskimi nadzori povečati varnost potnikov in ostalih udeležencev in uporabnikov železniške infrastrukture, zmanjšati količino vandalizma in z njim povezanimi stroški.

**Načrtovano število inšpekcijskih pregledov: 55**

### Prevoz nevarnega blaga v železniškem prometu

**Obseg nadzora:** Inšpekcijski nadzor zajema predvsem preverjanje:

* prevoza nevarnega blaga po železnicah, skladno z določili Zakona o prevozu nevarnega blaga in Pravilnika o mednarodnem železniškem prevozu nevarnega blaga (RID) pri prevoznikih, pošiljateljih in prejemnikih,
* OVKN, ki sodelujejo pri prevozu nevarnega blaga v železniškem prometu,
* izpolnjevanja predpisanih pogojev za železniška vozila pri prevozu nevarnega blaga,
* ustreznosti priprave nevarnega blaga in dokumentacije za prevoz.

**Cilji:** Zagotoviti varen prevoz nevarnega blaga v železniškem prometu.

**Načrtovano število inšpekcijskih pregledov: 10**

### Nadzor nad industrijskimi tiri in progami drugih železnic

**Obseg nadzora:** Inšpekcijski nadzor zajema predvsem preverjanje:

- gradnjo in vzdrževanje industrijskih tirov in prog drugih železnic,

- varnosti na industrijskih tirih in progah drugih železnic,

- posegov v progovni in varovalni progovni pas ob industrijskem tiru in progah drugih železnic,

- vzdrževanja in ukinjanja cepišč industrijskih tirov,

- poslovnika industrijskega tira ali proge druge železnice.

**Cilji:** Zagotoviti varnost na industrijskih tirih in progah drugih železnic, ter varno prehajanje iz industrijskega tira na javno železniško infrastrukturo in obratno.

**Načrtovano število inšpekcijskih pregledov: 10**

**Načrtovano število vseh pregledov na področju železniškega prometa je 280**

## INŠPEKCIJA ZA ŽIČNIŠKE NAPRAVE IN SMUČIŠČA

Na področju žičniških naprav in smučišč v okviru svojih pristojnosti, inšpekcija opravlja nadzor nad

izvajanjem določb Zakona o žičniških napravah za prevoz oseb (ZŽNPO, Uradni list RS, št. 126/03,

56/13, 33/14 in 200/20) in Zakona o varnosti na smučiščih (ZVSmuč-1, Uradni list RS, št. 44/16) ter

podzakonskimi predpisi, pripadajočimi tehničnimi standardi in normativi. Inšpekcijski nadzor se izvaja

predvsem nad upravljavci žičniških naprav in smučišč.

**5.3.1. Žičniške naprave**

Inšpekcijski nadzor žičniških naprav sicer poteka skozi celotno leto, a se z razvojem poletnega turizma obratovanje žičniških naprav podaljšuje še v poletno sezono.

**Obseg nadzora:** Inšpekcijski nadzor žičniških naprav zajema preverjanje:

- gradnje, obnove in vzdrževalnih del,

- tehničnih standardov in normativov pri uporabi materialov ter upoštevanja toleranc pri vzdrževalnih delih,

- izvajanja varnostnih ukrepov v njihovem vplivnem območju,

- izvajanja strokovno tehničnih pregledov in obdobnih posebnih pregledov naprav ter njihovih elementov,

- opravljenih del in odprave pomanjkljivosti, ki jih ugotovijo pooblaščene organizacije,

- nadzor usposobljenosti in psihofizičnega stanja osebja, ki izvaja obratovanje in vzdrževanje žičniških naprav.

**Cilji:** Z inšpekcijskimi nadzori nad upravljavci se zagotavlja ustrezna varnost smučarjev in drugega osebja pri prevozih z žičniškimi napravami, kar posledično pomeni zmanjšanje možnosti za kakršnekoli nesreče na žičniških napravah.

**Načrtovano število inšpekcijskih pregledov: 120**

**5.3.2. Smučišča**

Z inšpekcijskim nadzorom smučišč v zimskem času se zagotavlja varnost na smučiščih, vendar je obseg teh nadzorov zaradi nepredvidljivih vremenskih razmer težko vnaprej načrtovati. Za nadzor na smučiščih so skladno z Zakonom o varnosti na smučiščih pristojni policija, inšpektorat, pristojen za notranje zadeve, inšpektorat, pristojen za žičniške naprave in smučišča in zdravstveni inšpektorat, vsak v obsegu svojih pristojnosti.

**Obseg nadzora:** Inšpekcijski nadzor smučišč inšpektorja za žičniške naprave in smučišča obsega

preverjanje:

- ukrepov določenih v dovoljenjih za obratovanje,

- zavarovanja neprilagojenih mest,

- varovanja pred plazovi,

- urejenosti in označenosti smučarskih prog in smučišč,

- organiziranega poučevanja smučanja.

**Cilji:** Z inšpekcijskimi nadzori upravljavcev je potrebno zagotoviti ustrezno varnost smučarjev in drugega osebja na smučiščih, kar posledično pomeni manjše število različnih nesreč na smučiščih.

**Načrtovano število inšpekcijskih pregledov: 60**

**Načrtovano število vseh pregledov na področju žičniških naprav in smučišč je 180.**

Tabelarični prikaz inšpekcijskih pregledov v letu 2022 po področjih:

|  |  |
| --- | --- |
| **Področje nadzora** | **Število inšpekcijskih pregledov** |
| **INŠPEKCIJA ZA CESTE** | **900** |
| Vzdrževalna dela na cestah | 60 |
| Varstvo javnih cest | 200 |
| Predori | 0 |
| Priključki na državne ceste | 65 |
| Zapore cest | 100 |
| Obveščanje in oglaševanje ob državni cesti | 230 |
| Prometna signalizacija, prometna oprema in naprave ter ukrepi za umirjanje prometa | 110 |
| Zagotavljanje preglednosti na državnih cestah | 120 |
| Varna uporaba ceste | 15 |
| **INŠPEKCIJA ZA ŽELEZNIŠKI PROMET** | **280** |
| Zaščita proge | 50 |
| Izvajanje gradenj, nadgradenj, obnov in odstranitev objektov | 40 |
| Prometna signalizacija | 30 |
| Tirna vozila | 5 |
| Pogoji za opravljanje dela strojevodij in OVKN, ki niso opredeljeni v TIS | 80 |
| Notranji red | 55 |
| Nadzor nad industrijskimi tiri in progami drugih železnic | 10 |
| Prevoz nevarnega blaga po železnici | 10 |
| **INŠPEKCIJA ZA ŽIČNIŠKE NAPRAVE IN SMUČIŠČA** | **180** |
| Žičniške naprave | 120 |
| Smučišča | 60 |
| **SKUPNO ŠTEVILO:** | **1.360** |

Ocenjuje se, da bo v Inšpekciji za ceste, železniški promet, žičniške naprave in smučišča v letu 2025 delež izvedenih inšpekcijskih pregledov na podlagi prijav do 35%.

## OSTALO

### Usmerjeni in sistematični nadzori Inšpekcije za ceste, železniški promet, žičniške naprave in smučišča

Na področjih, na katerih so bile s strani inšpekcije za ceste, železniški promet, žičniške naprave in smučišča v preteklih obdobjih zaznane večje nepravilnosti, se tudi v letu 2025 načrtujejo sistematično usmerjeni nadzori.

Inšpektorji za ceste bodo v letu 2025 opravili:

* nadzor nad zaporami cest ob vzdrževalnih in drugih delih s spremljajočimi delnimi in popolnimi zaporami na državnih cestah,
* nadzor objektov za oglaševanje v varovalnem pasu državnih cest,
* nadzor nad zagotavljanjem preglednosti v priključkih na državne ceste,
* nadzor izvajanja ukrepov za zagotavljanje varnosti enoslednih vozil po zaključku zimske službe.

Inšpektorji za železniški promet bodo v letu 2025 opravili:

* nadzor zaščite proge ter križanja proge in ceste,
* nadzor OVKN – preverjanje psihofizičnega stanja OVKN po Zakonu o varnosti v železniškem prometu,
* nadzor nad izvajanjem varovanj delovnih skupin pri vzdrževanju in nadgradnjah,
* nadzor nad industrijskimi tiri,
* nadzor nad prevozom nevarnega blaga.

Inšpektorja za žičniške naprave in smučišča bosta v letu 2025 opravila:

* poostren inšpekcijski nadzor smučišč med zimskimi šolskimi počitnicami po Zakonu o varnosti na smučiščih,
* nadzor obratovanja žičniških naprav,
* nadzor podsistemov in varnostnih elementov žičniških naprav,
* nadzor psihofizičnega stanja oseb, ki izvajajo prevoz z žičniškimi napravami.

Izvajanje teh inšpekcijskih nadzorov je že vključeno v posamezna področja v točkah 5.1, 5.2 in 5.3 tega načrta.

# SKUPNE AKCIJE Z DRUGIMI DRŽAVNIMI ORGANI

V okviru Inšpekcijskega sveta so v letu 2025 načrtovane skupne akcije inšpekcijskega nadzora različnih inšpekcij. V nadaljevanju so navedene tiste, v katere bo vključen tudi IRSI.

Inšpektorat se bo udeležil tudi drugih morebitnih aktivnosti, ki bodo naknadno načrtovane v okviru regijskih koordinacij ali medsebojnih dogovorov med posameznimi inšpekcijami.

|  |  |  |  |
| --- | --- | --- | --- |
| **Naslov akcije** | **Področje nadzora** | **Sodelujoči** | **Opomba** |
| Nadzor prevozov blaga in potnikov (mednarodni) v cestnem prometu | Zagotavljanje varnosti v cestnem prometu in enakosti konkurenčnih pogojev. | IRSI, Finančna uprava RS, Policija, Inšpektorat RS za delo (IRSD), Inšpektorat RS za okolje in energijo | V letu 2025 se načrtuje 4-5 skupnih nadzorov na mesec.  Tudi v programu aktivnosti ReNPVCP (Resolucija nacionalnega programa varnosti cestnega prometa). |
| Nadzor prevozov šoloobveznih otrok | Zagotavljanje varnosti v cestnem prometu in tehnična brezhibnost vozil. | IRSI, Inšpektorat RS za okolje in energijo, Policija | Načrtujejo se nadzori ob zaključku tekočega in pričetku prihodnjega šolskega leta |
| Nadzor gradbišč in delovišč na železniškem območju | Zagotavljanje varnosti na gradbiščih in deloviščih ter ugotavljanje skladnosti gradnje | IRSI, IRSD, Agencija za železniški promet-varnostni organ | Načrtujejo se nadzori na večjih aktualnih gradbiščih na železniškem območju |

Patricija Furlan Fon

glavna inšpektorica